প্রথম দুই দিনে কত আয় করল অজয় দেবগনের ‘দে দে প্যায়ার দে ২’

ওয়েব ডেস্ক: বলিউড অভিনেতা অজয় দেবগনের ছবি ‘দে দে প্যায়ার দে ২’ মুক্তির জন্য তাঁর ভক্তরা অধীর আগ্রহে অপেক্ষা করেছিলেন। বলিউড তারকা অজয় দেবগন, রাকুল প্রীত সিং এবং আর. মাধবন অভিনীত ছবি ‘দে দে প্যায়ার দে ২’ দীর্ঘ প্রতীক্ষার পর, ছবিটি ১৪ নভেম্বর প্রেক্ষাগৃহে মুক্তি পেয়েছে।

দে দে প্য়ায়ার দে-তে দেখা গিয়েছিল অজয়ের চরিত্রে থাকা মধ্যবয়সী ব্যক্তির সঙ্গে, তরুণী রকুলের ডেটিং, প্রেম, অজয়ের প্রথম পক্ষের স্ত্রী ও সন্তানদের সঙ্গে রকুলের দেখা হওয়ার হাই ভোল্টেজ ড্রামা।এবারের ছবিতে অজয়ের চরিত্রটি রাকুল প্রীতের বাবা-মায়ের কাছে বিয়ের প্রস্তাব নিয়ে যাবে। এই ছবিতে রাকুল প্রীতের বাবার চরিত্রে অভিনয় করছেন অভিনেতা আর. মাধবন। তিনি মেয়ের সঙ্গে অজয়ের বিয়ে আটকাতে নানা কৌশল অবলম্বন করবেন। এই টানাপোড়েন দর্শকদের হাসির খোরাক জোগাবে। ছবিটির গানগুলিও ইতিমধ্যেই বেশ জনপ্রিয়তা পেয়েছে। এই ছবির গানগুলোও বেশ জনপ্রিয়তা পেয়েছে।

আরও পড়ুন: অনেকেই পার্সোনালি জানতে চেয়েছেন, কি অবস্থা এখন ?

সমালোচকদের থেকে ইতিবাচক রিভিউ পেলেও, ছবির ওপেনিং ডে বা শুক্রবারের সংগ্রহ ছিল ৮.৭৫ কোটি টাকা। তবে উইকেন্ডে ছবির আয় উল্লেখযোগ্যভাবে বাড়ে, শনিবার ছবিটি ১২.২৫ কোটি টাকা আয় করে। ফলে, মুক্তির প্রথম দুই দিনে ছবির মোট সংগ্রহ দাঁড়িয়েছে ২১ কোটি টাকায়।